предоставя на годишна база информацията, посочена в първа алинея за всеки ПЕПП, на всеки засегнат приемащ компетентен орган.
 2. Параграф 1 не възпрепятства компетентните органи да обменят по-подробни данни по-често или при поискване.
 ГЛАВА V
 AD-HOC СЪТРУДНИЧЕСТВО И ОБМЕН НА ИНФОРМАЦИЯ
 Член 15
 Подаване на искане за оказване на сътрудничество или за обмен на информация
 1. Даден компетентен орган подава искането до запитания компетентен орган посредством образеца, установен в приложение XI. Запитващият компетентен орган може да приложи към искането всякакви подкрепящи материали, които счита за подходящи. В случай че искането за информация е от значение за задълженията на ЕОЗППО, запитващият компетентен орган изпраща искането и до ЕОЗППО.
 2. Запитващият компетентен орган посочва спешността на искането. Когато искането за сътрудничество включва искане за информация, запитващият компетентен орган:
 а)
 посочва, доколкото е възможно, подробностите за търсената информация, включително причините, поради които се счита, че тази информация е от значение за изпълнението на задълженията му съгласно Регламент (ЕС) 2019/1238;
 б)
 определя, когато е целесъобразно, всички аспекти, свързани с поверителността на търсената информация, включително всички специални предпазни мерки за събирането на тази информация.
 3. Когато запитващият компетентен орган има основателни причини да категоризира искането си като спешно, той може да го отправи чрез средства, различни от предвидените в параграф 1, ако впоследствие искането се изпрати по електронен път в съответствие с посочения параграф, освен ако участващите компетентни органи не се договорят друго.
 Член 16
 Отговор на искане за оказване на сътрудничество или обмен на информация
 1. Запитаният компетентен орган предоставя своя отговор на запитващия компетентен орган посредством образеца, установен в приложение XII. В случай че отговорът е от значение за задълженията на ЕОЗППО, запитаният компетентен орган изпраща отговора и до ЕОЗППО. В отговора си запитаният компетентен орган:
 а)
 иска допълнителни разяснения във всякаква форма възможно най-скоро, когато има съмнения по отношение на искането;
 б)
 в рамките на своите правомощия предприема разумни стъпки за оказване на сътрудничество или предоставяне на исканата информация;
 в)
 изпълнява искането по начин, който улеснява своевременното предприемане на всички необходими регулаторни действия, като се отчита сложността на искането и необходимостта от включване на друг компетентен орган;
 г)
 предоставя допълнителна съществена информация по собствена инициатива.
 2. Когато поради сложността на искането или обема на поисканата информация запитаният компетентен орган не е в състояние да спази срока, определен в съответното искане, той:
 а)
 незабавно информира запитващия компетентен орган за причините, които обосновават такова забавяне, и посочва очакваната дата на отговор;
 б)
 предоставя вече налична информация посредством образеца, установен в приложение XII;
 в)
 предоставя всяка липсваща информация веднага щом тя стане налична по начин, който гарантира, че всички необходими действия могат да бъдат предприети своевременно.
 Член 17
 Сътрудничество и обмен на информация в случай на нарушения
 1. След като узнаят за нарушение или съмнение за нарушение от страна на доставчик на ПЕПП или дистрибутор на ПЕПП или ако такова нарушение възникне при упражняване на свободата на предоставяне на услуги или свободата на установяване, компетентният орган или ЕОЗППО, според случая, незабавно уведомяват съответния компетентен орган посредством образеца, посочен в приложение XIII. Уведомяващият компетентен орган може